
PËR FILLIMIN E PROcEDURAVE TË SHQYRTIMIT TË APLIKIMIT TË OST SHA PËR MIRATIMIN E PLANIT TË INVESTIMEVE PËR PERIUDHËN E TRETË RREGULLATORE 2012 – 2014

Në mbështetje të neneve 9 dhe 24 të ligjit nr.9072, datë 22.5.2003 “Për sektorin e energjisë elektrike”, të ndryshuar, neneve 9 dhe 11 të “Rregullores për procedurat e paraqitjes dhe miratimit të planit të investimeve nga të licencuarit në sektorin e energjisë elektrike”, Bordi i Komisionerëve të Entit Rregullator të Energjisë (ERE), në mbledhjen e tij të datës 18.11.2011, pasi shqyrtoi kërkesën e shoqërisë OST sh.a., dhe u njoh me relacionin e përgatitur nga grupi i punës, 
konstatoi se:
Aplikimi  i OST sh.a., për planin e investimeve për periudhën e tretë rregullatore 2012-2014 në përgjithësi është në përputhje me kërkesat e neneve 9 dhe 11 të rregullores për procedurat e paraqitjes dhe miratimit të planit të investimeve nga të licencuarit në sektorin e energjisë elektrike.
Për gjithë sa më sipër, Bordi i Komisionerëve të ERE-s 
Vendosi:

1. Të fillojë procedurat për shqyrtimin e aplikimit të OST sh.a., për miratimin e planit të investimeve për periudhën e tretë rregullatore 2012 – 2014. 
2. Ngarkohet Drejtoria Juridike dhe e Mbrojtjes së Konsumatorit për njoftimin e OSSH sh.a.
Ky vendim hyn në fuqi menjëherë.
Ky vendim botohet në Fletoren Zyrtare.

